pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีเกษตรฯ “เฉลิมชัย” หารือร่วมกับสมาคมประมงแห่งประเทศไทย และพี่น้องชาวประมง 22 จังหวัด
วันพุธที่ 18 ธันวาคม 2562
รัฐมนตรีเกษตรฯ “เฉลิมชัย” หารือร่วมกับสมาคมประมงแห่งประเทศไทย และพี่น้องชาวประมง 22 จังหวัด
รัฐมนตรีเกษตรฯ “เฉลิมชัย” หารือร่วมกับสมาคมประมงแห่งประเทศไทย และพี่น้องชาวประมง 22 จังหวัด สร้างความพึงพอใจและเป็นที่ยอมรับทั้งส่วนราชการและพี่น้องชาวประมงทั้งหมด พร้อมเร่งดําเนินการแก้ไขปัญหา เพื่อช่วยเหลือพี่น้องชาวประมงทั้งระบบ
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังหารือร่วมกับสมาคมประมงแห่งประเทศไทย และพี่น้องชาวประมง 22 จังหวัด ณ กระทรวงเกษตรและสหกรณ์ ว่า ตามที่ได้มีการยื่นข้อเสนอการแก้ไขปัญหาของการประมง ซึ่งการหารือในวันนี้ผ่านไปด้วยความราบรื่น สามารถหาข้อสรุปได้ในหลาย ๆ ประเด็น ได้แก่
- การนําเรือออกนอกระบบ ได้มีการพูดคุยสร้างความเข้าใจว่ารัฐบาลได้ตั้งงบประมาณของปี 2563 ไว้แล้ว และนอกเหนือจากนั้น เรือที่มีการขึ้นทะเบียนอย่างถูกต้องตามกฎหมาย จะดําเนินเสนองบประมาณไปที่นายกรัฐมนตรี ซึ่งในขณะนี้กระทรวงเกษตรฯ ได้ดําเนินการไว้แล้ว และรอ พรบ. งบประมาณผ่านก่อน
- การเพิ่มวันทําการประมง ได้มีการนําวันทําการประมงที่เหลือออกมาหาค่าเฉลี่ยให้กับพี่น้องชาวประมง ขณะนี้ได้มอบหมายให้กรมประมงไปทบทวนในรายละเอียด ในเบื้องต้นคาดว่าจะสามารถเพิ่มในกรณีอวนลากจํานวน 30 วัน และในกรณีเรือทั่วไปจะไม่มีการจํากัดจํานวนวันทําการประมง
- ในส่วนเรือที่มีอัตราต่ํากว่า 30 ตันกรอส กรมประมงยืนยันว่ายังไม่มีนโยบายให้ติด VMS และได้ทําความเข้าใจกับพี่น้องชาวประมงแล้ว สําหรับ VMS ที่มีการติดตั้งไปแล้วให้สามารถใช้ต่อได้
- เรื่องน้ํามันเขียว (Fleet Card) ได้มีการประสานงานกับอธิบดีกรมสรรพสามิตแล้ว ซึ่งได้รับการชี้แจงว่าเป็นเพียงแนวคิด ยังไม่มีการดําเนินการ เพราะฉะนั้นจึงยังไม่มีการดําเนินการใด ๆ ทั้งสิ้น
- เรื่องสินเชื่อสภาพคล่อง ได้มีการนําเสนอไปถึงเลขาธิการคณะรัฐมนตรีแล้ว ซึ่งได้นําเอกสารให้กับนายกสมาคมประมงแห่งประเทศไทย เพื่อไปชี้แจงต่อพี่น้องชาวประมงให้เกิดความสบายใจ
- การจ่ายเงินผ่านบัญชี ทางกรมสวัสดิการรับไปดําเนินการ รวมทั้งมาตรา 83 ที่จะมีการประชุมอนุกรรมการฯ ในวันนี้ และจะมีการประชุมคณะกรรมการชุดใหญ่ โดยมีรัฐมนตรีว่าการกระทรวงแรงงานเป็นประธานในวันที่ 25 ธันวาคม 2562 ที่จะถึงนี้
- การแก้ไข พ.ร.ก. จะมีการตั้งคณะกรรมการร่วมกันในการพิจารณาว่ามีส่วนไหนที่เป็นผลกระทบและอยู่ภายใต้เงื่อนไขของ IUU
- เรื่องการออกกฎหมายที่มีผลกระทบต่อพี่น้องชาวประมง ขอยืนยันว่ากระทรวงเกษตรฯ ไม่มีการออกกฎหมายที่มีผลกระทบ หากมีจะเป็นการแก้ไขในบางส่วนที่จะเป็นประโยชน์ต่อพี่น้องชาวประมงทั้งหมด ทั้งประมงพื้นบ้านและประมงพาณิชย์ด้วย
- ในส่วนของตั้งคณะทํางานการเยี่ยวยาผลกระทบที่ชาวประมงได้รับ ได้มีมติให้ตั้งคณะกรรมการร่วมขึ้นมา และการแก้ไขกฎหมายต่าง ๆ ซึ่งจะมีระยะเวลาในการดําเนินการ 45 วัน
“การหารือในวันนี้ ทุกฝ่ายมีความพึงพอใจและเป็นที่ยอมรับทั้งส่วนราชการและพี่น้องชาวประมงทั้งหมด และขอยืนยันว่าการดําเนินการภายใต้กฎหมายของ IUU Fishing ในส่วนที่เราสามารถผ่อนผันได้และไม่อยู่ในกติกา กระทรวงเกษตรฯ จะเร่งดําเนินการแก้ไขปัญหา เพื่อช่วยเหลือพี่น้องชาวประมงทั้งระบบต่อไป”
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-การขับเคลื่อนและปฏิรูปด้านระบบราชการ กฎหมาย กระบวนการยุติธรรม และสร้างความปรองดองสมานฉันท์
วันศุกร์ที่ 23 มิถุนายน 2560
การขับเคลื่อนและปฏิรูปด้านระบบราชการ กฎหมาย กระบวนการยุติธรรม และสร้างความปรองดองสมานฉันท์
นายวิษณุ เครืองาม รองนายกรัฐมนตรี เป็นประธานการประชุมคณะกรรมการขับเคลื่อนและปฏิรูปการบริหารราชการแผ่นดินคณะที่ ๓ คณะกรรมการขับเคลื่อนและปฏิรูปด้านระบบราชการ กฎหมาย กระบวนการยุติธรรม และสร้างความปรองดองสมานฉันท์ ครั้งที่ ๑/๒๕๖๐
เมื่อวันพฤหัสบดีที่ ๒๒ มิถุนายน ๒๕๖๐ เวลา ๑๐.๓๐ น.
นายวิษณุ เครืองาม รองนายกรัฐมนตรี
เป็นประธานการประชุมคณะกรรมการขับเคลื่อนและปฏิรูปการบริหารราชการแผ่นดินคณะที่ ๓
คณะกรรมการขับเคลื่อนและปฏิรูปด้านระบบราชการ กฎหมาย กระบวนการยุติธรรม
และสร้างความปรองดองสมานฉันท์ ครั้งที่ ๑/๒๕๖๐
โดยที่ประชุมได้มีมติรับทราบผลการดําเนินงาน ดังนี้
๑) รายงานสถานะข้อเสนอประเด็นปฏิรูปตามแผนการปฏิรูปของสภาขับเคลื่อนการปฏิรูปประเทศ
๒) ข้อเสนอแนะเพื่อการขับเคลื่อนการปฏิรูปประเทศส่ง กขป. ๓ จํานวน ๓๗ เรื่อง
๓) แนวทางการจัดทําร่างกฎหมายให้เป็นไปตามรัฐธรรมนูญแห่งไทย (มาตรา ๒๖ ของรัฐธรรมนูญ)
๔) แนวทางการจัดทําและเสนอร่างกฎหมายตามบทบัญญัติมาตรา ๗๗ ของรัฐธรรมนูญแห่งราชอาณาจักรไทย
๕) รายงานผลการติดตามการดําเนินการตามรัฐธรรมนูญ
๖) การจัดทํางบประมาณในลักษณะบูรณาการ ด้านการปฏิรูปกฎหมายและพัฒนากระบวนการยุติธรรม
๗) ข้อเสนอในการปรับปรุงกฎหมายเกี่ยวกับโทษประหารชีวิตและหลักสิทธิมนุษยชน
๘) กรอบการวิจัยด้านการพัฒนากระบวนการยุติธรรม
๙) แนวทางการเตรียมบุคลากรก่อนเข้าสู่กระบวนการยุติธรรมและพัฒนาบุคลากรในกระบวนการยุติธรรม
๑๐) แนวทางการเผยแพร่กฎหมายเพื่อสร้างการรับรู้ให้แก่ประชาชนและหน่วยงานภาครัฐ
๑๑) กรอบแนวทางในการป้องกันอาชญากรรมที่มีประสิทธิภาพ
๑๒) ข้อเสนอการปฏิรูปกิจการตํารวจ
๑๓) การแต่งตั้งคณะกรรมการพัฒนาการบริหารงานยุติธรรมระดับจังหวัด
โดยมีนายถาวร พรหมมีชัย เลขานุการรัฐมนตรีว่าการกระทรวงยุติธรรม
พร้อมด้วยศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม
นายวัลลภ นาคบัว ผู้อํานวยการสํานักงานกิจการยุติธรรม
ตลอดจนคณะกรรมการฯ และผู้เกี่ยวข้อง เข้าร่วมประชุมฯ
ณ ทําเนียบรัฐบาล
รัฐบาลไทย-ข่าวทำเนียบรัฐบาล-กยศ. พิจารณาร่างกฏหมายลูกรองรับพ.ร.บ.ใหม่
วันศุกร์ที่ 29 กันยายน 2560
กยศ. พิจารณาร่างกฏหมายลูกรองรับพ.ร.บ.ใหม่
กองทุนเงินให้กู้ยืมเพื่อการศึกษา (กยศ.) เร่งพิจารณาร่างกฎหมายลูก เกี่ยวกับหลักเกณฑ์ วิธีการ และเงื่อนไขในการให้เงินกู้ยืมเพื่อการศึกษาและการชําระเงินคืนกองทุนในปีการศึกษา 2561
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “ที่ประชุมคณะกรรมการกองทุนฯ เมื่อวันที่ 26 กันยายน 2560 ได้มีการพิจารณาร่างกฎหมายลําดับรองเพื่อรองรับพระราชบัญญัติกองทุนเงินให้กู้ยืมเพื่อการศึกษา พ.ศ. 2560 ประกอบด้วย 1) หลักเกณฑ์ วิธีการ และเงื่อนไขในการที่สถานศึกษาจะเข้าร่วมดําเนินงานกับกองทุน 2) หลักเกณฑ์ วิธีการ และเงื่อนไขเกี่ยวกับการให้เงินกู้ยืมเพื่อการศึกษาและการชําระเงินคืนกองทุน 3) คุณสมบัติและลักษณะต้องห้ามของผู้กู้ยืมเงิน 4) กําหนดลักษณะของเงินกู้ยืมเพื่อการศึกษา ขอบเขตการให้เงินกู้ยืมเพื่อการศึกษา ประเภทวิชา สถานศึกษา หรือระดับชั้นการศึกษา และหลักสูตรที่จะให้กู้ยืมเพื่อการศึกษา ประจําปีการศึกษา 2561 นอกจากนั้น ยังได้มีการแต่งตั้งคณะอนุกรรมการชุดต่างๆ เพื่อพิจารณากลั่นกรองวาระงานที่เกี่ยวข้องก่อนนําเสนอคณะกรรมการกองทุนอีกด้วย ทั้งนี้ ในอนาคตกองทุนจะมีการดําเนินงานเพื่อรองรับการเปลี่ยนถ่ายองค์กรสู่ความยั่งยืน โดยจะนําระบบเทคโนโลยีสารสนเทศเข้ามาใช้เพื่อเพิ่มประสิทธิภาพในการบริหารจัดการด้านการให้กู้ยืม และการชําระหนี้ภายใต้การกํากับดูแลกิจการที่ดีตามหลักธรรมาภิบาล” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-พม. เตรียมจับมือ ม.ราชภัฏพิบูลสงคราม ร่วมพัฒนาบุคลากรดูแลสุขภาพเด็กและผู้สูงอายุ
วันพุธที่ 29 กรกฎาคม 2563
พม. เตรียมจับมือ ม.ราชภัฏพิบูลสงคราม ร่วมพัฒนาบุคลากรดูแลสุขภาพเด็กและผู้สูงอายุ
พม. เตรียมจับมือ ม.ราชภัฏพิบูลสงคราม ร่วมพัฒนาบุคลากรดูแลสุขภาพเด็กและผู้สูงอายุ
เมื่อวันที่26 ก.ค. 63เวลา 14.00 น. ที่มหาวิทยาลัยราชภัฏพิบูลสงคราม จังหวัดพิษณุโลกนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยคณะผู้บริหารกระทรวง พม. ประชุมหารือเกี่ยวกับความร่วมมือระหว่าง กระทรวง พม. และคณะพยาบาลศาสตร์ มหาวิทยาลัยราชภัฏพิบูลสงคราม อาทิ ความร่วมมือในการสนับสนุนการดําเนินกิจกรรมและโครงการเกี่ยวกับการพัฒนาและคุ้มครองเด็กและผู้สูงอายุ ความร่วมมือด้านวิชาการในการแลกเปลี่ยนองค์ความรู้และข้อมูลข่าวสาร ด้านการพัฒนาและคุ้มครองเด็กและผู้สูงอายุ และความร่วมมือในการสนับสนุนโครงการอบรมพัฒนาบุคลากรด้านการดูแลสุขภาพเด็ก และผู้สูงอายุ
นายจุติกล่าวว่า ด้วยรัฐบาลได้มอบหมายนโยบายให้ทุกหน่วยงานปฏิรูปการทํางานราชการ โดยให้ประชาชนเป็นศูนย์กลาง ด้วยการเดินเข้าหาและช่วยเหลือประชาชน เป็นการทํางานเชิงรุกอย่างบูรณาการ เพื่อให้มีความสอดรับกับแผนรองรับสังคมผู้สูงอายุในปีหน้า ซึ่งกระทรวง พม. จะมีการเตรียมความพร้อมด้านบุคลากร โดยวันนี้ มีการประชุมหารือร่วมกับมหาวิทยาลัยราชภัฏพิบูลสงครามเป็นแห่งแรกเพื่อสร้างความพร้อมด้านบุคลากรในการดูแลผู้สูงอายุ ซึ่งประเทศไทยมีความขาดแคลนบุคลากรดังกล่าว แต่ยังมีจุดแข็งทางด้านสาธารณสุข โดยจะต้องไม่ละเลยผู้สูงอายุที่นับวันจะมีจํานวนเพิ่มมากขึ้น และเป็นบุคคลที่ทรงคุณค่าของประเทศ ดังนั้น จึงจําเป็นต้องรักษาและพัฒนาให้ผู้สูงอายุมีสุขภาพแข็งแรง ซึ่งการทํางานเชิงรุกในการป้องกันจะมีค่าใช้จ่ายที่ถูกกว่าการรักษาพยาบาลผู้สูงอายุ โดยทุกหน่วยงานจําเป็นต้องบูรณาการทํางานร่วมกัน
นายจุติ กล่าวเพิ่มเติมว่า สําหรับแนวทางในการดําเนินการต่อไปนั้น คือ การสรรหาบุคลากรมาพัฒนาศักยภาพและทักษะความรู้เพิ่มมากขึ้น เพื่อให้มีมาตรฐานตามที่รัฐบาลกําหนด โดยทุกภาคส่วนต้องเข้ามามีส่วนร่วมในการพัฒนาศักยภาพด้วย นอกจากนี้ ยังมีการหารือถึงความร่วมมือในการขับเคลื่อนงานด้านสังคมในหลายมิติ ซึ่งในเบื้องต้นจะมีการลงนามในบันทึกข้อตกลงความร่วมมือระหว่าง กระทรวง พม.กับมหาวิทยาลัยราชภัฏพิบูลสงคราม
รัฐบาลไทย-ข่าวทำเนียบรัฐบาล-สาร พลเอก ประยุทธ์ จันทร์โอชา นายกรัฐมนตรี เนื่องในประเพณีสงกรานต์และเทศกาลงานบุญปีใหม่ไทย ประจำปี 2560 ระหว่างวันที่ 13-15 เมษายน 2560
วันพฤหัสบดีที่ 13 เมษายน 2560
สาร พลเอก ประยุทธ์ จันทร์โอชา นายกรัฐมนตรี เนื่องในประเพณีสงกรานต์และเทศกาลงานบุญปีใหม่ไทย ประจําปี 2560 ระหว่างวันที่ 13-15 เมษายน 2560
สาร พลเอก ประยุทธ์ จันทร์โอชา นายกรัฐมนตรี เนื่องในประเพณีสงกรานต์และเทศกาลงานบุญปีใหม่ไทย ประจําปี 2560 ระหว่างวันที่ 13-15 เมษายน 2560
สงกรานต์ เป็นประเพณีสําคัญของคนไทยมาตั้งแต่โบราณกาล และถือเป็นวันขึ้นปีใหม่ไทยโดยเป็นช่วงเวลาที่สมาชิกในครอบครัวจะได้กลับมาพบปะกัน ร่วมกันทํากิจกรรมทางศาสนาและกิจกรรมทางสังคม ได้แสดงออกถึงความกตัญญู ความเคารพแก่พ่อแม่ และผู้สูงอายุ ด้วยการเข้าวัดทําบุญตักบาตร สรงน้ําพระ การรดน้ําดําหัวขอพรผู้ใหญ่ และการประกอบกิจกรรมสาธารณะประโยชน์เพื่อสังคม ซึ่งถือเป็นการสืบสานประเพณีสงกรานต์ที่มีมาอย่างยาวนาน อันเป็นการเสริมสร้างความรักความสามัคคีและความสัมพันธ์ที่ดีให้เกิดขึ้นในครอบครัว ชุมชน สังคมและประเทศชาติ
รัฐบาลมุ่งปลูกฝังค่านิยมความเป็นไทยและการอนุรักษ์ ฟื้นฟูศิลปวัฒนธรรมไทย ทุกแขนงและส่งเสริมให้คนไทยทุกคนได้เรียนรู้วัฒนธรรมประเพณีอันดีงามของชาติ เพื่อให้คนไทยทุกคนมีความภาคภูมิใจในบรรพบุรุษที่ได้สรรค์สร้างเอกลักษณ์ของชาติไว้ให้ลูกหลานในวันนี้ โดยให้การสนับสนุนการจัดกิจกรรมแบบอนุรักษ์ และส่งเสริมขนบธรรมเนียมประเพณีที่ดีงามของไทย เพื่อคงคุณค่าความเป็นเอกลักษณ์ของไทยไว้ให้ยั่งยืน ตลอดจนส่งเสริมการท่องเที่ยวตามเทศกาล เพื่อให้นักท่องเที่ยวทั้งชาวไทยและชาวต่างชาติได้มาร่วมเยี่ยมชมวัฒนธรรมประเพณีที่ดีงามของไทยในทุกท้องถิ่น อันเป็นการนําทุนทางวัฒนธรรมมาส่งเสริมให้เกิดการขับเคลื่อนเศรษฐกิจของประเทศให้ขยายตัวเติบโตต่อไป
เนื่องในโอกาสประเพณีสงกรานต์และเทศกาลงานบุญปีใหม่ไทย ประจําปีพุทธศักราช 2560 ผมขออาราธนาคุณพระศรีรัตนไตรและสิ่งศักดิ์สิทธิ์ทั้งหลายในสากลโลก อีกทั้งเดชะพระบารมีแห่งองค์สมเด็จพระเจ้าอยู่หัวมหาวชิราลงกรณ บดินทรเทพยวรางกูร ได้โปรดดลบันดาลประทานพรให้พี่น้องประชาชนชาวไทยทุกคน มีความสุข มีความเจริญ และเล่นสงกรานต์กันด้วยไมตรีจิตมิตรภาพ และมีความปลอดภัยโดยทั่วกัน
*************************************
รัฐบาลไทย-ข่าวทำเนียบรัฐบาล-ธ.ก.ส. เร่งขับเคลื่อนโครงการด้านสิ่งแวดล้อมพร้อมเพิ่มพื้นที่ป่าอีก 5 แสนไร่
วันศุกร์ที่ 31 กรกฎาคม 2563
ธ.ก.ส. เร่งขับเคลื่อนโครงการด้านสิ่งแวดล้อมพร้อมเพิ่มพื้นที่ป่าอีก 5 แสนไร่
ธ.ก.ส. พร้อมนําเงินจากการออก Green Bond เป็นทุนสนับสนุนสินเชื่อเพื่อสิ่งแวดล้อม โดยสร้างพื้นที่ป่าในประเทศเพิ่มขึ้น 5 แสนไร่ และหนุนการสร้างงานสร้างรายได้ ในระบบเศรษฐกิจชุมชนฐานรากกว่าแสนล้าน
วันนี้ (30 กรกฎาคม 2563) ธนาคารเพื่อการเกษตรและสหกรณ์การเกษตร (ธ.ก.ส.) จัดกิจกรรมปลูกป่าเฉลิมพระเกียรติ เนื่องในโอกาสวันเฉลิมพระชนมพรรษาครบ 68 พรรษา พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ในหลวงรัชกาลที่ 10 ทั้งนี้เพื่อกระตุ้นให้ชุมชนตระหนักถึงคุณค่าของต้นไม้ การมีส่วนร่วมในการสร้างพื้นที่ป่าและดูแลรักษาสิ่งแวดล้อม โดยมีนายสมเกียรติ กิมาวหา รองผู้จัดการ ธ.ก.ส. ผู้บริหารและพนักงาน ธ.ก.ส. พร้อมด้วยเกษตรกรและประชาชนในพื้นที่เข้าร่วมงาน ณ โรงเรียนบ้านบนนา ตําบลช่างเคิ่ง อําเภอแม่แจ่ม จังหวัดเชียงใหม่
นายสมเกียรติ กิมาวหา รองผู้จัดการ ธ.ก.ส. เปิดเผยว่า ธ.ก.ส. พร้อมเป็นส่วนหนึ่งในการขับเคลื่อนยุทธศาสตร์ชาติ เพื่อยกระดับคุณภาพชีวิตของประชาชนในชนบท ควบคู่กับการดูแลสิ่งแวดล้อมอย่างยั่งยืน โดยที่ผ่านมาได้ดําเนินโครงการธนาคารต้นไม้สนับสนุนให้เกษตรกรและชุมชนปลูกป่า 3 อย่าง ประโยชน์ 4 อย่าง โดยมีชุมชนเข้าร่วมโครงการแล้ว 6,844 ชุมชน มีผู้ร่วมปลูกต้นไม้กว่า 130,000 ราย มีต้นไม้ปลูกเพิ่มในประเทศกว่า 1.2 ล้านต้น และเพื่อสร้างมูลค่าเพิ่มในเชิงเศรษฐกิจให้กับเกษตรกรผู้ปลูกต้นไม้ มีการแปลงมูลค่าต้นไม้เป็นทรัพย์สิน เพื่อนํามาใช้เป็นหลักทรัพย์ค้ําประกันสินเชื่อ รวมถึงการสนับสนุนกิจกรรมลดก๊าซเรือนกระจก โดยคํานวณปริมาณการกักเก็บคาร์บอนของต้นไม้ตีเป็นมูลค่า เพื่อช่วยลดปัญหาโลกร้อนและสร้างรายได้ให้กับชุมชน
เพื่อสร้างความต่อเนื่องในการสนับสนุนโครงการ ในปี 2563 ธ.ก.ส. ได้ระดมทุนโดยการออกพันธบัตรด้านสิ่งแวดล้อม Green Bond จํานวน 6,000 ล้านบาท จากเป้าหมาย 20,000 ล้านบาท (ในปีบัญชี 2563-2567) เพื่อนํามาใช้เป็นทุนสนับสนุนการดําเนินงานโครงการด้านสิ่งแวดล้อม ควบคู่กับการสร้างอาชีพ สร้างรายได้ ให้กับคนในชนบท เช่น สินเชื่อปลูกป่าสร้างรายได้ สินเชื่อรักษ์ป่าไม้ไทยยั่งยืน โดยมุ่งสนับสนุนให้ประชาชนหันมาปลูกป่าเพื่อการออม การสร้างมูลค่าเพิ่มจากป่าไม้ในเชิงเศรษฐกิจ การสนับสนุนชุมชนท่องเที่ยวเชิงนิเวศน์ สินเชื่อเพื่อพัฒนาแหล่งน้ํา เพื่อให้ประชาชนมีน้ําใช้ในช่วงหน้าแล้ง สินเชื่อ New Gen Hug บ้านเกิด เพื่อกระตุ้นและสนับสนุนให้ทายาทเกษตรกรและคนรุ่นใหม่ ที่มีทักษะความรู้ความสามารถด้านเทคโนโลยี ด้านการตลาดและการจัดการ หันมาร่วมพัฒนาภาคเกษตรกรรม และสินเชื่อ SMAEs ที่มุ่งสนับสนุนผู้ประกอบการในการพัฒนาและยกระดับสินค้าการเกษตร เป็นต้น โดยการดําเนินโครงการจะบูรณาการร่วมกับส่วนงานที่เกี่ยวข้อง ในการดูแลด้านสิ่งแวดล้อมอื่น ๆ ไม่ว่าจะเป็น การป้องกันและควบคุมมลพิษ การจัดการ น้ําเสีย การจัดการทรัพยากรธรรมชาติ การอนุรักษ์ความหลากหลายทางชีวภาพและพลังงานหมุนเวียน เป็นต้น
ทั้งนี้เป้าหมายและประโยชน์ที่คาดว่าจะได้รับ คือ ทําให้ประเทศไทยมีพื้นที่ป่าเพิ่มขึ้น 500,000 ไร่ มีการปลูกต้นไม้เพิ่มขึ้นกว่า 100 ล้านต้น โดยสามารถสร้างมูลค่าทางเศรษฐกิจ สังคมและสิ่งแวดล้อมที่เกิดจากมูลค่ารวมของต้นไม้ 400,000 ล้านบาท มูลค่าจากการเก็บของป่าขาย 1,130 ล้านบาทต่อปี สามารถกักเก็บคาร์บอนได้ 950,000 ล้านตันต่อปี มูลค่าคาร์บอนเครดิต 95 ล้านบาทต่อปี มูลค่าระบบนิเวศบริการ 89,737 บาทต่อไร่ต่อปี โดยมีเกษตรกรได้รับประโยชน์ไม่น้อยกว่า 38,000 ครัวเรือน อีกทั้งเกิดการจ้างงานเพิ่มขึ้นกว่า 155,000 ราย
รัฐบาลไทย-ข่าวทำเนียบรัฐบาล-รมว.ปิยะสกลร่วมพิธีเปิด “Cuba Health 2018” เพื่อการพัฒนาสุขภาพที่ยั่งยืน
วันอังคารที่ 24 เมษายน 2561
รมว.ปิยะสกลร่วมพิธีเปิด “Cuba Health 2018” เพื่อการพัฒนาสุขภาพที่ยั่งยืน
รัฐมนตรีว่าการกระทรวงสาธารณสุขไทย พร้อมผู้นําด้านสุขภาพในระดับนานาชาติร่วมพิธีเปิด “Cuba Health 2018” แลกเปลี่ยนเรียนรู้ การขับเคลื่อนการประกันสุขภาพถ้วนหน้า เพื่อการพัฒนาสุขภาพที่ยั่งยืน
รัฐมนตรีว่าการกระทรวงสาธารณสุขไทย พร้อมผู้นําด้านสุขภาพในระดับนานาชาติร่วมพิธีเปิด “Cuba Health 2018” แลกเปลี่ยนเรียนรู้ การขับเคลื่อนการประกันสุขภาพถ้วนหน้า เพื่อการพัฒนาสุขภาพที่ยั่งยืน
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นพ.เจษฎา โชคดํารงสุข ปลัดกระทรวงสาธารณสุข และคณะผู้บริหาร ร่วมพิธีเปิด “Cuba Health 2018” พร้อมผู้นําด้านสุขภาพในระดับนานาชาติ อาทิ รัฐมนตรีว่าการกระทรวงสาธารณสุขจากกว่า 40 ประเทศ ผู้อํานวยการใหญ่องค์การอนามัยโลก ผู้อํานวยการองค์การอนามัยโลกสํานักงานภูมิภาคอเมริกา เพื่อแลกเปลี่ยนเรียนรู้ การขับเคลื่อนการประกันสุขภาพถ้วนหน้า ณ กรุงฮาวานา สาธารณรัฐคิวบา
ศ.คลินิก เกียรติคุณ นพ.ปิยะสกล กล่าวว่า ประเด็นสําคัญในการประชุมครั้งนี้คือ การประกันสุขภาพถ้วนหน้าและการพัฒนาที่ยั่งยืน การประกันสุขภาพถ้วนหน้า เป็น 1 ใน 17 เป้าหมายการพัฒนาที่ยั่งยืน (Sustainable Development Goals :SDGs)ที่องค์การสหประชาชาติประกาศใช้เพื่อเป็นแนวทางในการกํากับดูแลการพัฒนาของโลกระหว่างปี ค.ศ.2016-2030 และประเทศไทยได้ลงนามร่วมกับประเทศสมาชิก พร้อมให้คํามั่นระดับนโยบายที่จะร่วมผลักดันเป้าหมายนี้ให้สําเร็จ ซึ่งการประชุมครั้งนี้นับเป็นโอกาสอันดีที่จะแลกเปลี่ยนเรียนรู้และพัฒนาความร่วมมือระหว่างประเทศไทยกับสาธารณรัฐคิวบา
“หากจะเปรียบการประกันสุขภาพถ้วนหน้าเสมือนรางรถไฟ ซึ่งเป็นปัจจัยพื้นฐานสําคัญที่จะนําขบวนงานสุขภาพให้เคลื่อนต่อไปได้ ไทยและคิวบาเป็นตัวอย่างที่ดีที่แสดงให้เห็นว่า ระบบสุขภาพและการประกันสุขภาพถ้วนหน้าที่เข้มแข็ง เป็นพื้นฐานที่จะต่อยอดให้งานสุขภาพประสบความสําเร็จ ซึ่งไทยและคิวบามีการลงทุนและพัฒนาระบบสุขภาพต่อเนื่องยาวนานมาหลายทศวรรษจนมีพื้นฐานที่ดีมาก ทําให้งานสุขภาพมีความก้าวหน้าในหลายด้าน ไม่ว่าจะเป็นงานแม่และเด็กที่ปัจจุบันอัตราการตายในมารดาและทารกต่ําลงมาก สามารถลดโรคติดต่อที่ป้องกันได้ด้วยวัคซีนได้อย่างมีนัยสําคัญ การประสบความสําเร็จในการกําจัดโรคติดเชื้อเอชไอวีจากแม่สู่ลูก”ศ.คลินิก เกียรติคุณ นพ.ปิยะสกล กล่าว
ทั้งนี้ รัฐมนตรีว่าการกระทรวงสาธารณสุขและคณะ ยังเข้าร่วมงาน “the 16th Vaccination Week of the Americas” ซึ่งเป็นกิจกรรมที่จัดขึ้น เพื่อให้ความสําคัญกับการสร้างเสริมภูมิคุ้มกันโรคด้วยวัคซีน ที่ต้องได้รับการสนับสนุนนโยบายอย่างต่อเนื่องและต้องสร้างความเข้าใจและตระหนักรู้แก่ประชาชน และ“Health for all” Trade Fair ที่เป็นกิจกรรมหนึ่งที่แสดงถึงบทบาทของภาคเอกชนและภาคส่วนอื่นที่เป็นภาคีร่วมในการส่งเสริมการพัฒนาสุขภาพประชาชน
******************************************* 24 เมษายน 2561
รัฐบาลไทย-ข่าวทำเนียบรัฐบาล-คณะกรรมการขับเคลื่อนและปฏิรูปด้านสาธารณสุข และสังคมเห็นชอบให้องค์กรปกครองส่วนท้องถิ่น ร่วมจัดการปัญหาความรุนแรงในครอบครัว
วันอังคารที่ 12 กุมภาพันธ์ 2562
คณะกรรมการขับเคลื่อนและปฏิรูปด้านสาธารณสุข และสังคมเห็นชอบให้องค์กรปกครองส่วนท้องถิ่น ร่วมจัดการปัญหาความรุนแรงในครอบครัว
รอง นรม.พล.อ ฉัตรชัย ฯเป็นประธานการประชุมขับเคลื่อนและปฏิรูปการบริหารราชการแผ่นดินคณะที่ 4 คณะกรรมการขับเคลื่อนและปฏิรูปด้านสาธารณสุขและสังคม ครั้งที่ 2/2562
วันที่ 11 กุมภาพันธ์ 2562 เวลา 14.30 น. ณ ห้องประชุมคณะรัฐมนตรี ชั้น 2 สํานักเลขาธิการคณะรัฐมนตรี ทําเนียบรัฐบาล พลเอก ฉัตรชัย สาริกัลยะ รองนายกรัฐมนตรี เป็นประธานการประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 4 คณะกรรมการขับเคลื่อนและปฏิรูปด้านสาธารณสุขและสังคม ครั้งที่ 2/2562 ร่วมกับหน่วยงานที่เกี่ยวข้องสรุปสาระสําคัญดังนี้
ที่ประชุม เห็นชอบให้จัดตั้งศูนย์ปฏิบัติการเพื่อป้องกันการกระทําความรุนแรงในครอบครัวระดับตําบล (ศปก.ต.) โดยให้องค์กรปกครองส่วนท้องถิ่น (อปท.) เน้นความสําคัญในประเด็นปัญหาความรุนแรงในครอบครัวระดับพื้นที่ เนื่องจากเหตุการณ์ความรุนแรงต่อเด็ก สตรี และความรุนแรงในครอบครัว ปี 2560-2561 มีจํานวนเพิ่มขึ้น จึงต้องมีการเฝ้าระวัง ป้องกัน และแก้ไขปัญหาความรุนแรง โดยจะนําร่อง 878 พื้นที่ภายในปี 2562
ทั้งนี้ ให้องค์กรปกครองส่วนท้องถิ่น (อปท.) จัดตั้งศูนย์ปฏิบัติการเพื่อป้องกันการกระทําความรุนแรงในครอบครัวระดับตําบล (ศปก.ต.). และจัดทําแผนการดําเนินงานบรรจุในเทศบัญญัติ/ข้อบัญญัติท้องถิ่น ขอความร่วมมือหน่วยงานภาครัฐทุกหน่วยงานให้ความร่วมมือในการดําเนินงาน และให้ความช่วยเหลือเบื้องต้นผู้ประสบปัญหาในพื้นที่ เป็นศูนย์ความช่วยเหลือเบื้องต้น เพื่อดําเนินการไกล่เกลี่ย ส่งต่อ และระงับเหตุ แก่ผู้ประสบปัญหาความรุนแรงในครอบครัวในตําบล เพื่อสนับสนุนการดําเนินการโดยสหวิชาชีพในระดับจังหวัดให้รวดเร็วขึ้น
พร้อมกันนี้ ที่ประชุม ยังรับทราบผลการดําเนินงานของคณะอนุกรรมการขับเคลื่อนและปฏิรูปด้านสาธารณสุข ได้แก่ 1)โครงการทศวรรษการพัฒนาระบบสุขภาพปฐมภูมิ ในการพัฒนา โรงพยาบาลส่งเสริมสุขภาพตําบลขนาดใหญ่ 2) การขับเคลื่อนคณะกรรมการพัฒนาคุณภาพชีวิตระดับอําเภอ ปัจจุบันทุกอําเภอมีคณะกรรมการ คณะกรรมการพัฒนาคุณภาพชีวิตระดับอําเภอ( พชอ. )ในปี 2562 เน้นขับเคลื่อน 5 ประเด็น ได้แก่ ผู้สูงอายุ ผู้พิการ ผู้ยากไร้และผู้เปราะบาง การจัดการขยะและสิ่งแวดล้อม อุบัติเหตุ อาหารปลอดภัย เกษตรปลอดสารเคมี และงานแม่และเด็ก พัฒนาการเด็ก และวัยรุ่น3) การพัฒนาระบบตอบโต้ความเสี่ยงเพื่อสร้างเสริมความรอบรู้ด้วยเทคโนโลยีดิจิทัล จัดตั้งศูนย์ปฏิบัติการ โดยใช้ 2 ช่องทางเพื่อเผยแพร่ข้อมูลสร้างการรับรู้ความเข้าใจถึงประชาชน คือ แอปพลิเคชัน “AIS อสม.ออนไลน์” และแอปพลิเคชัน “สมาร์ท อสม. 4.0”
....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงดิจิทัลฯ วอนผู้พบเห็นเนื้อหาไม่เหมาะสมในสื่อออนไลน์ แจ้งรายงานระบบผู้ให้บริการทันที ช่วยลดปัญหาในเบื้องต้น
วันจันทร์ที่ 6 พฤศจิกายน 2560
กระทรวงดิจิทัลฯ วอนผู้พบเห็นเนื้อหาไม่เหมาะสมในสื่อออนไลน์ แจ้งรายงานระบบผู้ให้บริการทันที ช่วยลดปัญหาในเบื้องต้น
กระทรวงดิจิทัลฯ
กระทรวงดิจิทัลฯ ตรวจสอบสื่อสังคมออนไลน์ พบกรณีกลุ่มผู้ใช้ทวิตเตอร์บางกลุ่มติดแฮชแท็กแสดงสัญลักษณ์เชิญชวนร่วมกิจกรรมไม่เหมาะสมและโพสต์ขายสิ่งเสพติดอย่างเปิดเผย เร่งประสานหน่วยงานต่างๆดําเนินการตามกฎหมายที่เกี่ยวข้อง พร้อมขอความร่วมมือประชาชนผู้พบเห็นแจ้งเบาะแสและรายงานต่อผู้ให้บริการสื่อสังคมออนไลน์นั้นๆ ตามช่องทางที่กําหนดทันที ช่วยลดปัญหาได้ในเบื้องต้น
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) ในฐานะโฆษกกระทรวงดิจิทัลฯ เปิดเผยถึงกรณีกลุ่มคนในสื่อสังคมออนไลน์กลุ่มหนึ่งนิยมติดแฮชแท็กในทวิตเตอร์ (Twitter) และเพจเฟซบุ๊ก Drama-addict ได้ออกมาเปิดเผยว่า แฮชแท็กในทวิตเตอร์ดังกล่าว เป็นสังคมของกลุ่มคนเสพสิ่งเสพติด ก่อนมีกิจกรรมทางเพศ อีกทั้งยังมีการโพสต์สิ่งผิดกฎหมายอย่างเปิดเผย กลายเป็นที่วิพากษ์วิจารณ์กันอย่างมากในสื่อออนไลน์นั้น
จากการตรวจสอบของกระทรวงดิจิทัลฯ และกองบังคับการปราบปรามการกระทําความผิดเกี่ยวกับอาชญากรรมทางเทคโนโลยี (ปอท.) พบว่าแฮชแท็กที่โพสต์กันในสื่อสังคมออนไลน์ทวิตเตอร์นั้น เป็นการแสดงสัญลักษณ์อย่างหนึ่ง ซึ่งผู้ใช้งานทวิตเตอร์มีการโพสต์ข้อความต่างๆ ในลักษณะการเชิญชวนหรือนัดกันทํากิจกรรมทางเพศออกไปในทางกลุ่มรักร่วมเพศเป็นส่วนใหญ่ และโพสต์ขายสิ่งยาเสพติดผิดกฎหมาย
สําหรับการประสานขอข้อมูลหรือการปิดกั้นการโพสต์ดังกล่าว ทําได้ค่อนข้างยากเนื่องจากจะต้องร้องขอข้อมูลไปที่ผู้ให้บริการว่าผู้โพสต์ที่สมัครสมาชิกคือใคร เพราะการสมัครใช้งานทวิตเตอร์ ไม่ได้ระบุตัวตนที่แท้จริง ใช้เพียงแค่อีเมลกับรหัสผ่านก็สามารถใช้งานได้แล้ว ส่วนการรายงานแจ้งลบภาพหรือข้อความที่ไม่เหมาะสมสามารถทําได้ แต่ขึ้นอยู่กับว่าผู้ให้บริการทวิตเตอร์ จะพิจารณาลบข้อมูลให้หรือไม่ โดยผู้ให้บริการทวิตเตอร์จะพิจารณาตามข้อกําหนดหรือข้อตกลงการให้บริการ หากเข้าเงื่อนไขก็จะทําการลบข้อมูลหรือการโพสต์เป็นรายกรณีไป
อย่างไรก็ตาม กระทรวงดิจิทัลฯ ได้แจ้งต่อผู้ให้บริการทวิตเตอร์เพื่อดําเนินการนําข้อมูลที่ผิดกฎหมายและไม่เหมาะสมดังกล่าวออกจากระบบแล้ว โดยทวิตเตอร์รับจะพิจารณาตามข้อกําหนดหรือข้อตกลงการให้บริการต่อไป รวมทั้งได้ประสานไปยังสํานักงานตํารวจแห่งชาติ และสํานักงานคณะกรรมการป้องกันและปราบปรามยาเสพติด (ป.ป.ส.) เพื่อสนับสนุนการปฏิบัติงานตามอํานาจหน้าที่ของแต่ละหน่วยงาน อีกทั้งขอความร่วมมือจากผู้ที่พบเห็นการโพสต์เนื้อหาและภาพไม่เหมาะสมในลักษณะดังกล่าว ช่วยกันรายงานการโพสต์ให้ทวิตเตอร์ตรวจสอบและปิดกั้นการโพสต์นั้นโดยเร็วต่อไป
"ตลอดระยะเวลาที่ผ่านมากระทรวงฯ ได้ดําเนินการติดตามตรวจสอบเรื่องนี้และเรื่องอื่นๆ ที่เกี่ยวข้องและเป็นภัยต่อสังคมมาโดยตลอด ซึ่งหากหน่วยงานหรือประชาชนพบเห็นก็สามารถร่วมรายงานได้อีกทางหนึ่ง ถือเป็นแนวทางที่ทุกคนสามารถทําได้เพื่อช่วยกันขจัดปัญหาดังกล่าวให้หมดไป" น.อ.สมศักดิ์ฯ กล่าว
*********************
รัฐบาลไทย-ข่าวทำเนียบรัฐบาล-นายกรัฐมนตรีย้ำทุกคนอยู่ภายใต้กฎหมายเดียวกัน ใช้มาตรฐานเดียวกันในการดำเนินคดี
วันอังคารที่ 7 มีนาคม 2560
นายกรัฐมนตรีย้ําทุกคนอยู่ภายใต้กฎหมายเดียวกัน ใช้มาตรฐานเดียวกันในการดําเนินคดี
นายกรัฐมนตรีย้ําทุกคนอยู่ภายใต้กฎหมายเดียวกัน ใช้มาตรฐานเดียวกันในการดําเนินคดี
วันนี้ (7 มีนาคม 2560) เวลา 14.10 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี กล่าวภายหลังการประชุมคณะรัฐมนตรีถึงความคืบหน้าการดําเนินคดี กับพระไชยบูลย์ สุทธิผล หรือพระธัมมชโย ว่า ขณะนี้เจ้าหน้าที่อยู่ระหว่างการดําเนินการ 2 - 3 อย่าง คือ มาตรการทางการปกครองของรัฐ ซึ่งเป็นเรื่องทางกฎหมาย กระบวนการยุติธรรม เพราะมีการกระทําความผิดถือเป็นการดําเนินการตามมาตรการของรัฐ ด้านการปกครอง ส่วนเรื่องที่สองคือ มาตรการทางสงฆ์ โดยทุกอย่างต้องดําเนินการไปตาม พ.ร.บ. สงฆ์ ซึ่งทางสํานักงานพระพุทธศาสนาแห่งชาติ (พศ.) และมหาเถรสมาคมอยู่ระหว่างดําเนินการ พร้อมกล่าวว่า "วันนี้อย่าหลงประเด็น เพราะถ้าไม่มีความผิดต่าง ๆ ก็ไม่มีอะไรทั้งสิ้น เพียงแต่ต้องยอมรับในกระบวนการยุติธรรม และเข้ามาต่อสู้ในกระบวนการทุกอย่างก็จบ ความเดือดร้อนต่าง ๆ ก็ลดลง"
นายกรัฐมนตรีกล่าวต่อไปถึงกรณีที่มีหลายฝ่ายเป็นห่วงเรื่องการใช้จ่ายงบประมาณ เพราะต้องใช้กําลังเจ้าหน้าที่จํานวนมากในการควบคุมวัดธรรมกายว่า การใช้งบประมาณและการจ่ายเบี้ยเลี้ยงให้เจ้าหน้าที่ ที่ปฏิบัติหน้าที่ เป็นไปตามระเบียบราชการ ซึ่งรัฐบาลจําเป็นต้องใช้เจ้าหน้าที่จํานวนมากในการจับกุมผู้กระทําความผิด อย่างกรณี ของชาวบ้านที่กระทําความผิดเนื่องจากไม่รู้กฎหมาย เช่น กรณีที่ไปตัดต้นไม้เพียงต้นเดียวยังต้องติดคุก เพราะฉะนั้นทุกคนต้องใช้มาตรฐานเดียวกันไม่ใช่จะละเว้นใครได้
สําหรับขั้นตอนหลังจากที่ได้มีการถอดสมณศักดิ์ของพระธัมมชโย ออกไปแล้ว นายกรัฐมนตรีกล่าวว่า ต่อไปเป็นเรื่องของทางพระ ซึ่งสํานักงานพระพุทธศาสนาแห่งชาติ ได้ทําเรื่องชี้แจงหารือไปยังมหาเถรสมาคม ก็เปรียบเหมือนส่งเรื่องให้ศาลพระ ในการพิจารณาว่าจะทําอย่างไรต่อไป ซึ่งต้องใช้เวลา เพราะมีขั้นตอนการอุทธรณ์ และอะไรอีกหลายอย่าง แต่ถ้าตัวบุคคลไม่ออกมาก็จะทําอะไรได้ ปัญหาอยู่ที่ตัวบุคคลคนเท่านั้นเอง ส่วนกรณีการค้นหาพระธัมมชโยตลอดระยะเวลาเกือบ 20 วันที่ผ่านมา ยังไม่สามารถจับกุมได้นั้น สาเหตุมาจาก เพราะมีการต่อต้านจากคนจํานวนมาก จึงทําให้การค้นหาและการทํางานของเจ้าหน้าที่มีอุปสรรค
----------------------------------------